ᱛᱚᱥᱤᱨᱚ ᱢᱤᱯᱷᱩᱱᱮ

ᱛᱚᱥᱤᱨᱚ ᱢᱩᱯᱷᱟᱱᱮ (三船 敏郎 April 1, 1920 – December 24, 1997) ᱫᱚ ᱢᱤᱫ ᱡᱟᱯᱟᱱᱤᱡ ᱮᱠᱴᱚᱨ ᱠᱟᱱᱟᱭ ᱡᱟᱦᱟᱸᱭ ᱫᱚ ᱑᱕᱐ ᱠᱷᱚᱱᱟᱜ ᱵᱟᱹᱲᱛᱤ ᱯᱷᱤᱪᱚᱨ ᱥᱤᱱᱮᱢᱟ ᱨᱮ ᱠᱟᱹᱢᱤ ᱟᱠᱟᱜ-ᱟᱭ ᱾ ᱚᱱᱟ ᱵᱷᱤᱛᱨᱤ ᱠᱷᱚᱱᱟᱜ ᱛᱤᱱᱟᱹᱜ ᱜᱟᱱ ᱯᱷᱤᱞᱤᱢ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ  ᱨᱟᱥᱚᱢᱚᱱ, ᱮᱭᱮᱟᱭ ᱥᱟᱢᱩᱨᱟᱭ, ᱫᱟ ᱦᱟᱭᱰᱮᱱ ᱯᱷᱨᱚᱴᱱᱮᱥ, ᱛᱷᱚᱨᱚᱱ ᱚᱯᱷ ᱵᱞᱚᱰ ᱭᱚᱡᱤᱢᱵᱚ ᱮᱢᱟᱱ ᱾ ᱩᱱᱤ ᱦᱚᱸ ᱢᱤᱭᱟᱢᱚᱴᱚ ᱢᱩᱥᱟᱦᱤ ᱧᱩᱛᱩᱢᱟᱱ ᱯᱷᱤᱞᱤᱢ ᱮ ᱵᱮᱱᱟᱣ ᱟᱠᱟᱜ-ᱟ ᱾ ᱩᱱᱤ ᱦᱚᱸ ᱛᱤᱱᱟᱜ ᱜᱟᱱ ᱴᱮᱞᱤᱵᱷᱤᱡᱚᱱ ᱢᱤᱱᱤ ᱥᱤᱨᱤᱭᱮᱞ ᱠᱚᱭ ᱵᱮᱱᱟᱣ ᱟᱠᱟᱜᱟ-ᱟ ᱾

ᱮᱛᱚᱦᱚᱵ ᱡᱤᱭᱤᱱ
ᱛᱚᱥᱤᱨᱚ ᱢᱤᱯᱷᱩᱱᱮ ᱫᱚ ᱑ ᱮᱯᱨᱤᱞ ᱑᱙᱒᱑ ᱥᱟᱞ ᱨᱮ ᱪᱤᱱ ᱨᱮᱭᱟᱜ ᱠᱤᱝᱰᱟᱣ ᱨᱮ ᱡᱟᱱᱟᱢ ᱞᱮᱱᱟ ᱾ ᱩᱱ ᱚᱠᱛᱚ ᱫᱚ ᱱᱚᱣᱟ ᱤᱞᱟᱹᱠᱟ ᱡᱟᱯᱟᱱ ᱟᱹᱛ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱙᱒᱒ ᱥᱟᱞ ᱨᱮ ᱱᱚᱣᱟ ᱡᱟᱜᱟ ᱪᱤᱱ ᱮ ᱦᱟᱛᱟᱣ ᱢᱟᱟᱬᱟᱝ ᱨᱮ ᱱᱚᱰᱮ ᱡᱟᱯᱟᱱᱤᱡᱽ ᱠᱚ ᱟᱹᱣᱲᱤ ᱜᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱠᱩ ᱫᱚ ᱠᱤᱨᱤᱥᱛᱟᱱ ᱠᱟᱹᱢᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾  ᱢᱤᱯᱷᱩᱱᱮ ᱫᱚ ᱟᱡ ᱟᱭᱳ ᱵᱟᱵᱟ ᱟᱨ ᱵᱟᱨᱮᱭᱟ ᱵᱚᱭᱦᱟ ᱫᱟᱞᱤᱭᱟᱱ, ᱞᱤᱭᱚᱱᱤᱝ ᱥᱟᱶ ᱢᱟᱱᱪᱩᱨᱤᱭᱟ ᱨᱮ ᱔ ᱠᱷᱚᱱ ᱑᱙ ᱥᱮᱨᱢᱟ ᱦᱟᱹᱵᱤᱡ ᱮ ᱦᱟᱨᱟ ᱞᱮᱱᱟ ᱾  ᱟᱡᱟᱜ ᱡᱩᱣᱟᱹᱱ ᱚᱠᱛᱚ ᱨᱮ ᱫᱚ ᱢᱤᱯᱷᱩᱱᱮ ᱟᱡ ᱵᱟᱵᱟ ᱟᱜ ᱯᱷᱚᱴᱚ ᱫᱚᱠᱟᱱ ᱨᱮ ᱠᱟᱹᱢᱤ ᱮᱦᱚᱵ ᱠᱮᱜ-ᱟ ᱾ ᱡᱟᱯᱟᱱᱤᱡᱽ ᱱᱟᱜᱚᱨᱤᱠ ᱦᱤᱥᱟᱹᱵᱽ ᱛᱮ ᱪᱤᱱ ᱨᱮ ᱑᱙ ᱥᱮᱨᱢᱟᱭ ᱵᱤᱛᱟᱹᱣ ᱠᱮᱫ ᱛᱟᱭᱚᱢ ᱡᱟᱯᱟᱱᱤᱡᱽ ᱟᱨᱢᱤ ᱨᱮ ᱩᱱᱤ ᱫᱳ ᱯᱷᱚᱴᱚᱜᱨᱟᱯᱷᱚᱨ ᱞᱮᱠᱟᱭ ᱠᱟᱹᱢᱤ ᱠᱮᱜ-ᱟ ᱾ ᱵᱚᱱᱮ ᱩᱱᱤ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱨᱮᱭᱟᱜ ᱯᱷᱚᱴᱚ ᱠᱚᱦᱚᱸᱭ ᱛᱩᱞᱟᱹᱣ ᱞᱮᱜ-ᱟ ᱾ 

ᱠᱟᱹᱢᱤ
᱑᱙᱔᱗ ᱥᱟᱞ ᱨᱮ ᱯᱷᱚᱴᱚᱜᱨᱟᱯᱷᱤ ᱨᱮ ᱠᱟᱹᱢᱤ ᱠᱟᱱ ᱟᱡᱤᱡ ᱡᱚᱴᱟᱣ ᱮ ᱢᱮᱛᱟᱫ ᱫᱮᱭᱟ ᱡᱮ ᱟᱢ ᱦᱚᱸ ᱯᱷᱚᱴᱚᱜᱨᱟᱯᱷᱤ ᱨᱮ ᱪᱮᱥᱴᱟ ᱵᱤᱰᱟᱹᱣ ᱢᱮ ᱾ ᱚᱱᱟᱛᱮ ᱩᱱᱤ ᱫᱚ ᱡᱚᱜᱚ ᱠᱮᱢᱨᱟ ᱢᱮᱱ ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱠᱮᱜ-ᱟ ᱾

ᱵᱟᱯᱞᱟ
ᱢᱤᱯᱷᱩᱱᱮ ᱞᱟᱛᱟᱨ ᱨᱮᱠᱚ ᱠᱟᱹᱢᱤ ᱠᱟᱱ ᱓᱒ ᱜᱚᱴᱟᱝ ᱠᱩᱲᱤ ᱠᱷᱳᱱᱟᱜ ᱢᱤᱫ ᱦᱚᱲ ᱥᱟᱪᱤᱠᱚ ᱭᱚᱥᱤᱢᱤᱱ ᱧᱩᱛᱩᱢ ᱠᱩᱲᱤ ᱦᱚᱲ ᱞᱮᱠᱟᱛᱮ  ᱵᱟᱪᱷᱟᱣ ᱟᱱᱟ ᱾ ᱢᱤᱯᱷᱩᱱᱮ ᱠᱷᱚᱱ ᱘ ᱥᱮᱨᱢᱟᱭ ᱦᱩᱰᱤᱧ ᱱᱩᱭ ᱠᱩᱲᱤ ᱫᱚ ᱴᱚᱠᱤᱭᱚ ᱨᱮᱱᱤᱡ ᱢᱤᱫ ᱠᱤᱥᱟᱹᱬ ᱧᱚᱜ ᱚᱲᱟᱜ ᱨᱮᱱᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱢᱤᱯᱷᱩᱱᱮ ᱥᱟᱶ ᱟᱡᱟᱜ ᱫᱩᱯᱩᱲᱞᱟᱹᱲ ᱦᱩᱭ ᱮᱱᱟ ᱟᱨ ᱵᱟᱯᱞᱟ ᱨᱮᱭᱟᱜ ᱮ ᱯᱨᱚᱥᱛᱟᱵᱽ ᱠᱮᱜ-ᱟ ᱾ ᱟᱹᱠᱤᱱᱟᱜ ᱵᱟᱯᱞᱟ ᱫᱚ ᱯᱷᱮᱵᱽᱨᱩᱣᱟᱨᱤ ᱑᱙᱕᱐ ᱥᱟᱞ ᱨᱮ ᱟᱭᱚᱢᱟ ᱜᱚᱠᱩᱭᱤᱱ ᱨᱮᱭᱟᱜ ᱪᱚᱨᱪ ᱨᱮ ᱦᱩᱭ ᱮᱱᱟ ᱾  ᱭᱚᱥᱤᱢᱤᱱ ᱫᱚ ᱵᱩᱫᱷᱚ ᱫᱷᱚᱨᱚᱢ ᱨᱮᱱᱤᱡ ᱮ ᱛᱟᱦᱮᱸ ᱠᱟᱱᱟ ᱟᱨ ᱢᱤᱯᱷᱩᱱᱮ ᱫᱚ ᱠᱷᱨᱤᱥᱛᱟᱱ ᱫᱷᱚᱨᱚᱢ ᱨᱮᱱᱤᱡ ᱾ ᱟᱹᱠᱤᱱᱟᱜ ᱵᱟᱯᱞᱟ ᱫᱚ ᱪᱚᱨᱪ ᱨᱮ ᱠᱷᱨᱤᱥᱛᱟᱱ ᱟᱹᱨᱤ ᱪᱟᱹᱞᱩ ᱞᱮᱠᱟᱛᱮ ᱦᱩᱭ ᱞᱮᱱᱟ ᱾ 

ᱚᱱᱟ ᱥᱮᱨᱢᱟ ᱨᱮᱭᱟᱜ ᱱᱚᱵᱷᱮᱢᱵᱚᱨ ᱨᱮ ᱟᱹᱠᱤᱱᱤᱡ ᱯᱩᱭᱞᱩ ᱜᱤᱫᱟᱹᱨ ᱥᱤᱨᱚᱭ ᱡᱟᱱᱟᱢ ᱮᱱᱟ ᱾ ᱟᱹᱠᱤᱱᱤᱡ ᱫᱚᱥᱟᱨ ᱜᱤᱫᱟᱹᱨ ᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱛᱟᱠᱮᱥᱤ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱤᱸᱜᱽᱞᱤᱥ:
 Toshiro Mifune: Biographical details and selected filmography at the British Film Institute

 Toshiro Mifune interview  by Gerald Peary on The Globe and Mail, 6 June 1986

ᱡᱟᱯᱟᱱᱤᱡᱽ:


ᱛᱷᱚᱠ:ᱡᱟᱯᱟᱱᱤ ᱪᱤᱛᱟᱹᱨᱤᱭᱟᱹ